थाखो जिआव फरायफुबाय थानाय समावनो बिफा थैजानाय सफियर रेहमानआ आथिखालाव सासे राफोद जाफुंसार आबादारि जानायनि महराव । बिथां सफियर रेहमानआ सिरां जिल्लानि सिङाव थानाय रौमारी दावखा नोगोर खाग्राबारि गामिनि सासे थागिबि । बिथाङा थांनाय 2004 माइथायनिफ्रायनो गुबुन-गुबुन रोखोमनि आबाद मावनायाव नांथाब बोगासिनो दं । बेबादिनो आथिखालावबो सफियर रेहमाननि आबादथिलिआव गोदान आबाद द्रागन फिथाय आबादखौ गासै 3 बिघा लोगोसे गुबुन-गुबुन रोखोमनि बैग्रि 5 बिघा, थालिर 5 बिघा, बोथोरजों लोब्बा थानाय आलु- मैगं 15 बिघा बिथांनि आबादथिलिआव मावनायखौ नुनो मोनदों ।